Mariano Rajoy

Mariano Rajoy Brey (Santiago de Compostela, 27 de marzo de 1955) ye un politico gallego, activo en a politica d'ambito espanyol. Estió ministro d'Espanya en diversas carteras entre 1996 y 2003 y vicepresident d'o Gubierno d'Espanya dende 2000 ta 2003 y president d'o Partiu Popular. Dimpués d'estar o prencipal lider d'a oposición entre a VIII y a IX Lechislatura d'Espanya, o suyo partiu obtenió a mayoría absoluta en as eleccions chenerals celebratas o 20 de noviembre de 2011. Fue investiu President d'o Gubierno d'Espanya por o Congreso d'os Deputaus o 20 d'aviento de 2011, prenendo posesión d'o cargo o 21 d'aviento de 2011 dica l'1 de chunio de 2018.

 Formación 
Rajoy ye nieto d'Enrique Rajoy Leloup, un d'os redactors d'o Estatuto d'autonomía de Galicia en 1932 qui estió apartau d'a docencia universitaria por a dictadura dica prencipios d'os 50 y ye fillo de o tamién churista Mariano Rajoy Sobredo, president de l'Audiencia Provincial de Pontevedra, ciudat a on creixió.

Licenciato en Dreito por a Universidat de Santiago de Compostela, prencipió a preparar as oposicions a Rechistrador de a Propiedat en o zaguer anyo de carrera y las aprebó a l'anyo siguient. Con 24 anyadas se convertió en o rechistrador mas choven d'Espanya. Fue destinau en Padrón (Galicia), Vilafranca do Bierzo (Leyón) y Santa Pola (Alicant) d'a on encara en ye titular.

Manimenos, o feito de estar rechistrador de a propiedat no libró a o choven Rajoy de fer o extinto servicio militar obligatorio, en o cual se ocupó prencipalment d'a limpieza d'as escaleras d'a Capitanía Cheneral de Valencia, licenciando-se en zaguerías de 1980 Diario critico: "La otra cara del XXX aniversario del 23-F".

 A politica gallega (1981-1991) 
Afiliato a Alianza Popular (AP), actualment denominau Partiu Popular (PP), fue esleiu deputato en as primeras eleccions autonomicas gallegas, celebradas o 20 d'octubre de 1981.

En 1982 fue designau director cheneral de Relacions Institucionals d'a Chunta de Galicia. En as elecions municipals d'o 8 de mayo de 1983 fue esleiu concellal d'o concello municipal de Pontevedra. En o Congreso extraordinario d'o partiu d'o mes de mayo de 1988 fue nombrau secretario cheneral d'AP en Galicia.

O 11 de chunio de 1983 estió nombrau president d'a Diputación Provincial de Pontevedra, cargo que ocuparía dica aviento de 1986.Diputación Provincial de Pontevedra (en Gallego) En as eleccions chenerals d'o 22 de chunio de 1986, obtenió una cadiera en o Congreso d'os Deputaus como cabeza de lista por Pontevedra, encara que renunció en noviembre ta estar vicepresident d'a Chunta de Galicia dimpués d'a dimisión de Xosé Luis Barreiro y a resta d'os consellers. Ocupó iste cargo dica finals de setiembre de 1987.

En chinero de 1989 se refunda AP en un solo partiu, que se pasa a denominar Partido Popular (PP), con Manuel Fraga Iribarne como president; Rajoy ye nombrau miembro d'o Comité Executivo Nacional d'o Partido Popular, renueva a suya acta de deputau por Pontevedra y preside a Comisión de Control Parlamentario de Radiotelevisión Española.

O 4 de setiembre de 1989, José María Aznar (dica alavez president d'a Chunta de Castiella y Leyón) estió esleiu candidato a las eleccions chenerals, a propuesta d'o propio Fraga, y en abril de 1990, se convertió en president d'o Partiu Popular y Rajoy estió esleiu miembro d'a Executiva Nacional y vicesecretario cheneral d'o PP. En as eleccions d'o 6 de chunio de 1993, o Partiu Popular se consolidó como primer partiu d'a oposición y Rajoy esvielló a suya acta de deputau por Pontevedra.

 Ministro d'o Gubierno (1996-2004) 

O 3 de marzo de 1996 o Partiu Popular venció en as eleccions con 9.716.006 votos, estando Aznar proclamau president d'o Gubierno con os apoyos de PNV, CiU y Coalición Canaria y Rajoy renovó por tercera vez a suya cadiera en o Congreso, dimpués d'haber dirichiu ixa exitosa campanya electoral. Ixe mesmo anyo contrayó matrimonio con Elvira Fernández Balboa.

O 5 de mayo de 1996 estió nombrau ministro d'Administracions Publicas cargo en o que aconsiguió aprebar a Lei d'Organización y Funcionamiento de l'Administración Cheneral d'o Estau, LOFAGE (Lei 6/1997, de 14 d'abril).

En chinero de 1999, Rajoy deixó o suyo cargo a Ángel Acebes y substituyó a Esperanza Aguirre, que heba recibiu fuertes criticas por a suya chestión, estando nombrau Ministro d'Educación y Cultura y aprebando nuevos plans d'estudeos de Formación Profesional. Ixe mes estió reesleiu vicesecretario cheneral d'o partiu en o suyo XIII Congreso.

Rajoy s'encargó unatra vegada de dirichir a campanya electoral ta as eleccions chenerals de 2000 en as cuals o Partiu Popular obtenió a mayoría absoluta frent a o PSOE de Joaquín Almunia, aconseguindo 10.321.178 votos, a cifra de sufrachios mas alta dica 2011, dimpués d'o que Rajoy estió nombrau Vicepresidente Primer y ministro d'a Presidencia d'o Gubierno en substitución de Francisco Álvarez Cascos.

En febrero de 2001, dimpués d'a fallida tregua de 1999, deixó d'estar ministro d'a Presidencia ta succeder en Interior a Jaime Mayor Oreja que se presentaba como candidato a lehendakari en o País Basco. Como responsable d'iste ministerio Rajoy empentó a politica antiterrorista contra ETA, o Gubierno aprebó o prochecto de lei d'asociación (chunio de 2001), s'aprebó o Reglamento que desembolicaba a lei d'Extranchería (chulio de 2001) y l'anteprochecto de Lei de Prevención d'o Consumo Indebiu de Bebidas Alcolicas (mayo de 2002).

En chinero de 2002 estió reesleiu vicesecretario cheneral d'o partiu en o XIV Congreso y en chulio Rajoy cesó como ministro d'Interior, estando substituiu por Acebes, ta asumir as carteras de Vocero d'o Gubierno y, de nuevas, a d'o Ministerio d'a Presidencia.

Como vocero habió d'afrontar o desastre ecolochico causau por o vertido d'o petrolero Prestige y l'emparo d'Aznar a George W. Bush en a invasión d'Iraq de 2003.

O 3 de setiembre de 2003 deixó os cargos anteriors en estar proposau por José María Aznar como Secretario Cheneral d'o PP y candidato a la Presidencia. Dimpués d'o XIV Congreso d'o Partiu Popular se convertiría en o nuevo lider d'o PP.

En as eleccions celebradas en marzo de 2004, dimpués d'os atentaus de l'11 de marzo, os posteriors sucesos derivados d'os mesmos, disminuyó l'abstención y venció o PSOE liderado por José Luis Rodríguez Zapatero, por una diferencia de cuasi 1.300.000 votos respective a o PP, y obtenió 164 deputaus; por a suya parte, o PP obtenió 9.763.144 votos (un resultau muit semellant a o de 1996) y 148 deputaus, 35 menos que os aconseguius en l'anyo 2000, encara que conservó una mayoría relativa en o Senado perdendo 25 senadors.

 Politica en a oposición (dende 2004) 

Dende 2004 dica 2011, Mariano Rajoy estió, como president d'o Partiu Popular, o prencipal líder d'a oposición a o gubierno de José Luis Rodríguez Zapatero.

 Vinclos externos 

 Referencias 

Categoría:Naixius de Santiago de Compostela
Categoría:Ministros d'o Gubierno d'Espanya naixius de Galicia
Categoría:Presidents d'o Gubierno d'Espanya
Categoría:1955 (naixencias)